CELEX: 32017D0258
Language: el
Date: 2017-02-13 00:00:00
Title: Εκτελεστική απόφαση (ΕΕ) 2017/258 της Επιτροπής, της 13ης Φεβρουαρίου 2017, σχετικά με ορισμένους αναθεωρημένους στόχους επιδόσεων και ενδεδειγμένα μέτρα του εθνικού σχεδίου ή του σχεδίου λειτουργικού τμήματος εναέριου χώρου που υπέβαλε η Ελβετία σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, τα οποία δεν συνάδουν με τους στόχους επιδόσεων σε κλίμακα Ένωσης για τη δεύτερη περίοδο αναφοράς, καθώς και σχετικά με τον καθορισμό υποχρεώσεων για τη λήψη διορθωτικών μέτρων [κοινοποιηθείσα υπό τον αριθμό C(2017) 728] (Κείμενο που παρουσιάζει ενδιαφέρον για τον ΕΟΧ )

15.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/71
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/258 ΤΗΣ ΕΠΙΤΡΟΠΉΣ
   της 13ης Φεβρουαρίου 2017
   σχετικά με ορισμένους αναθεωρημένους στόχους επιδόσεων και ενδεδειγμένα μέτρα του εθνικού σχεδίου ή του σχεδίου λειτουργικού τμήματος εναέριου χώρου που υπέβαλε η Ελβετία σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, τα οποία δεν συνάδουν με τους στόχους επιδόσεων σε κλίμακα Ένωσης για τη δεύτερη περίοδο αναφοράς, καθώς και σχετικά με τον καθορισμό υποχρεώσεων για τη λήψη διορθωτικών μέτρων
   
      
         [κοινοποιηθείσα υπό τον αριθμό C(2017) 728]
      
   
   (Τα κείμενα στη γαλλική, τη γερμανική και την ιταλική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συμφωνία αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας («η συμφωνία») (1),
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (2), και ιδίως το άρθρο 11 παράγραφος 3 στοιχείο γ),
   Έχοντας υπόψη τον εκτελεστικό κανονισμό (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (3), και ιδίως το άρθρο 15 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 549/2004, όπως ενσωματώθηκε στη συμφωνία, τα κράτη μέλη και η Ελβετία οφείλουν να καταρτίσουν εθνικό σχέδιο ή σχέδιο λειτουργικού τμήματος του εναέριου χώρου («FAB»), καθώς και δεσμευτικούς εθνικούς στόχους ή στόχους σε επίπεδο λειτουργικών τμημάτων εναέριου χώρου, το οποίο να εξασφαλίζει συμμόρφωση με τους στόχους επιδόσεων σε κλίμακα Ένωσης. Στον εν λόγω κανονισμό προβλέπεται επίσης ότι η Επιτροπή οφείλει να αξιολογήσει τη συνοχή των στόχων αυτών με βάση τα κριτήρια αξιολόγησης που αναφέρονται στο άρθρο 11 παράγραφος 6 στοιχείο δ) του κανονισμού. Εν προκειμένω καθορίσθηκαν λεπτομερείς κανόνες στον εκτελεστικό κανονισμό (ΕΕ) αριθ. 390/2013.
            
         
               (2)
            
            
               Με την εκτελεστική απόφαση 2014/132/ΕΕ της Επιτροπής (4) εκδόθηκαν στόχοι επιδόσεων σε κλίμακα Ένωσης για τα κύρια πεδία επιδόσεων της ασφάλειας πτήσεων, του περιβάλλοντος, της χωρητικότητας και της οικονομικής αποδοτικότητας για τη δεύτερη περίοδο αναφοράς (2015-2019).
            
         
               (3)
            
            
               Στις 30 Ιουνίου 2015 η Επιτροπή εξέδωσε την εκτελεστική απόφαση (ΕΕ) 2015/1056 (5) σχετικά με την ανακολουθία ορισμένων στόχων που υπέβαλε η Ελβετία με τους στόχους επιδόσεων σε κλίμακα Ένωσης, καθώς και σχετικά με τη διατύπωση συστάσεων για την αναθεώρηση των στόχων αυτών στα κύρια πεδία επιδόσεων της χωρητικότητας και της οικονομικής αποδοτικότητας.
            
         
               (4)
            
            
               Η Ελβετία υπέβαλε στις 2 Ιουλίου 2015 αναθεωρημένο εθνικό σχέδιο ή σχέδιο λειτουργικού τμήματος εναέριου χώρου που περιλάμβανε αναθεωρημένους στόχους επιδόσεων.
            
         
               (5)
            
            
               Ο φορέας επανεξέτασης των επιδόσεων, ο οποίος έχει αναλάβει να επικουρεί την Επιτροπή στην εφαρμογή του μηχανισμού επιδόσεων σύμφωνα με το άρθρο 3 του εκτελεστικού κανονισμού (ΕΕ) αριθ. 390/2013, υπέβαλε στην Επιτροπή την πρώτη του έκθεση αξιολόγησης στις 15 Οκτωβρίου 2015.
            
         
               (6)
            
            
               Η αξιολόγηση των αναθεωρημένων στόχων επιδόσεων όσον αφορά τη συμμόρφωσή τους με τους στόχους επιδόσεων σε κλίμακα Ένωσης πραγματοποιήθηκε με τη χρήση των ίδιων κριτηρίων και μεθοδολογιών αξιολόγησης που είχαν χρησιμοποιηθεί κατά την αξιολόγηση των αρχικά υποβληθέντων στόχων επιδόσεων και αφού εξετάσθηκαν τα ενδεδειγμένα μέτρα που έλαβε η Ελβετία για να εξασφαλίσει τη συμμόρφωση των στόχων επιδόσεων με τους στόχους επιδόσεων σε κλίμακα Ένωσης.
            
         
               (7)
            
            
               Όσον αφορά το κύριο πεδίο επιδόσεων της χωρητικότητας, η συμμόρφωση των αναθεωρημένων στόχων που υπέβαλε η Ελβετία, όπως προβλέπονται στο σχέδιο επιδόσεων του FABEC, για την καθυστέρηση της διαχείρισης της ροής της εναέριας κυκλοφορίας κατά τη διαδρομή (ATFM) αξιολογήθηκε, σύμφωνα με την αρχή που ορίζεται στο σημείο 4 του παραρτήματος IV του εκτελεστικού κανονισμού (ΕΕ) αριθ. 390/2013, με χρήση των σχετικών τιμών αναφοράς FAB για τη χωρητικότητα οι οποίες, εάν εφαρμοσθούν, διασφαλίζουν την επίτευξη των στόχων επιδόσεων σε κλίμακα Ένωσης, όπως υπολογίσθηκαν από τον διαχειριστή δικτύου και περιλαμβάνονται στο σχέδιο λειτουργιών δικτύου (2014-2018/2019) στην πιο πρόσφατη έκδοσή του («σχέδιο λειτουργιών δικτύου»). Από την εν λόγω αξιολόγηση διαπιστώθηκε ότι οι στόχοι αυτοί δεν είναι συμβατοί με τις σχετικές τιμές αναφοράς και ότι, συνεπώς, δεν πληρούν τους αντίστοιχους στόχους επιδόσεων σε κλίμακα Ένωσης. Πέραν τούτου, τα ενδεδειγμένα μέτρα που έλαβε η Ελβετία είναι ανεπαρκή, διότι δεν περιέχουν συγκεκριμένα χρονοδιαγράμματα με ειδικά ορόσημα και, ως εκ τούτου, δεν επαρκούν για την αναθεώρηση των στόχων που πρέπει να επιτευχθούν.
            
         
               (8)
            
            
               Όσον αφορά το κύριο πεδίο επιδόσεων της οικονομικής αποδοτικότητας, αξιολογήθηκαν οι στόχοι που υπέβαλε η Ελβετία, όπως προβλέπονται στο σχέδιο επιδόσεων του FABEC, εκφρασμένοι σε καθορισμένο κόστος μονάδας κατά τη διαδρομή, σύμφωνα με τις αρχές που ορίζονται στο σημείο 5 σε συνδυασμό με το σημείο 1 του παραρτήματος IV του εκτελεστικού κανονισμού (ΕΕ) αριθ. 390/2013, λαμβανομένων υπόψη της εξέλιξης του καθορισμένου κόστους μονάδας κατά τη διαδρομή στη δεύτερη περίοδο αναφοράς και του συνόλου της πρώτης περιόδου αναφοράς και της δεύτερης (2012-2019), του αριθμού μονάδων εξυπηρέτησης (πρόγνωση της κίνησης) και του επιπέδου του καθορισμένου κόστους μονάδας κατά τη διαδρομή σε σύγκριση με κράτη μέλη με παρεμφερές επιχειρησιακό και οικονομικό περιβάλλον. Από την εν λόγω αξιολόγηση διαπιστώθηκε ότι οι αυτοί οι αναθεωρημένοι στόχοι που υπέβαλε η Ελβετία εξακολουθούν να μην είναι σύμφωνοι με τους σχετικούς στόχους επιδόσεων σε κλίμακα Ένωσης, για τους κατωτέρω λόγους. Πέραν τούτου, τα ενδεδειγμένα μέτρα που έλαβε η Ελβετία είναι ανεπαρκή, διότι δεν περιέχουν συγκεκριμένα χρονοδιαγράμματα με ειδικά ορόσημα και, ως εκ τούτου, δεν επαρκούν για την αναθεώρηση των στόχων που πρέπει να επιτευχθούν.
            
         
               (9)
            
            
               Οι αναθεωρημένοι στόχοι της Ελβετίας βασίζονται σε προγραμματισμένη μείωση 1,4 % ετησίως του οικείου μέσου καθορισμένου κόστους μονάδας κατά τη διαδρομή στη δεύτερη περίοδο αναφοράς. Η μείωση αυτή είναι αισθητά χαμηλότερη από τη στοχευόμενη μείωση του μέσου καθορισμένου κόστους μονάδας κατά τη διαδρομή σε κλίμακα Ένωσης για τη δεύτερη περίοδο αναφοράς (– 3,3 % ετησίως). Επιπλέον, το προγραμματισμένο καθορισμένο κόστος μονάδας κατά τη διαδρομή για το σύνολο της πρώτης και της δεύτερης περιόδου αναφοράς δεν φθίνει σύμφωνα με την ενωσιακή εξέλιξη (– 0,8 %, έναντι — 1,7 %). Ο αναθεωρημένος στόχος για το 2019 βασίζεται σε προγραμματισμένο καθορισμένο κόστος μονάδας κατά τη διαδρομή το οποίο είναι σημαντικά υψηλότερο (+ 28,1 %) από το μέσο καθορισμένο κόστος μονάδας κατά τη διαδρομή των κρατών μελών με παρεμφερές επιχειρησιακό και οικονομικό περιβάλλον με την Ελβετία και κατά περίπου 38 % υψηλότερο από τον στόχο επιδόσεων σε κλίμακα Ένωσης για το 2019. Επιπλέον, το προγραμματισμένο καθορισμένο κόστος μονάδας κατά τη διαδρομή για το 2015 είναι 4,1 % υψηλότερο από το πραγματικό κόστος το 2014. Επίσης, κατά την αναθεώρηση των οικείων στόχων η Ελβετία δεν αναθεώρησε προς τα κάτω το οικείο καθορισμένο κόστος κατά τη διαδρομή και αναθεώρησε μόνον προς τα άνω την πρόγνωση της κίνησης εκφρασμένης σε μονάδες εξυπηρέτησης.
            
         
               (10)
            
            
               Συνεπώς, είναι σκόπιμο να εκδώσει η Επιτροπή απόφαση για τα αναγκαία διορθωτικά μέτρα που πρέπει να λάβουν τα ενδιαφερόμενα κράτη μέλη, ώστε να διασφαλίσουν ότι οι οικείες εποπτικές εθνικές αρχές θα προτείνουν αναθεωρημένους στόχους επιδόσεων, με τους οποίους θα αντιμετωπίζονται οι ασυνέπειες που αναφέρονται στην παρούσα απόφαση. Όσον αφορά την οικονομική αποδοτικότητα θα πρέπει με πρόταση να εξειδικευθούν τέτοια διορθωτικά μέτρα, σύμφωνα με το άρθρο 15 παράγραφος 4 του εκτελεστικού κανονισμού (ΕΕ) αριθ. 390/2013, με βάση τις ανεπάρκειες που διαπιστώθηκαν και τους αντίστοιχους στόχους επιδόσεων σε κλίμακα Ένωσης. Σύμφωνα με τον κανονισμό (ΕΚ) αριθ. 549/2004, όπως έχει ενσωματωθεί στη συμφωνία, και τον εκτελεστικό κανονισμό (ΕΕ) αριθ. 390/2013, η Ελβετία θα πρέπει, εκτός από τη λήψη διορθωτικών μέτρων, να κοινοποιήσει στην Επιτροπή τα στοιχεία με τα οποία αποδεικνύεται η συμμόρφωση της Ελβετίας με την παρούσα απόφαση. Τα εν λόγω μέτρα και τα στοιχεία τους θα πρέπει να κοινοποιηθούν στην Επιτροπή εντός δύο μηνών από την κοινοποίηση της παρούσας απόφασης.
            
         
               (11)
            
            
               Για να αντιμετωπισθούν οι ασυνέπειες όσον αφορά το κύριο πεδίο επιδόσεων της χωρητικότητας, πρέπει να διασφαλιστεί ότι τα διορθωτικά μέτρα έχουν ως αποτέλεσμα αναθεωρημένους στόχους επιδόσεων σύμφωνους με τις τιμές αναφοράς χωρητικότητας του FAB που καθορίζονται στο σχέδιο λειτουργιών δικτύου.
            
         
               (12)
            
            
               Για να αντιμετωπισθούν οι ασυνέπειες όσον αφορά το κύριο πεδίο επιδόσεων της οικονομικής αποδοτικότητας, πρέπει να εξασφαλισθεί ότι τα διορθωτικά μέτρα έχουν ως αποτέλεσμα αναθεωρημένους στόχους επιδόσεων.
            
         
               (13)
            
            
               Η Επιτροπή πραγματοποίησε διαβουλεύσεις με την Ελβετία σχετικά με το άρθρο 19 παράγραφος 2 της συμφωνίας.
            
         
               (14)
            
            
               Η επιτροπή ενιαίου ουρανού δεν εξέδωσε γνώμη. Κρίθηκε αναγκαία η έκδοση εκτελεστικής πράξης και ο πρόεδρος υπέβαλε το σχέδιο εκτελεστικής πράξης στην επιτροπή προσφυγών για περαιτέρω συζήτηση. H επιτροπή προσφυγών δεν εξέδωσε γνώμη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι στόχοι επιδόσεων όσον αφορά τα κύρια πεδία επιδόσεων της χωρητικότητας και της οικονομικής αποδοτικότητας, που απαριθμούνται στο παράρτημα I, και τα ενδεδειγμένα μέτρα του αναθεωρημένου σχεδίου για το FABEC που υπέβαλε η Ελβετία δυνάμει του κανονισμού (ΕΚ) αριθ. 549/2004, όπως έχει ενσωματωθεί στη συμφωνία, δεν επαρκούν για τους στόχους επιδόσεων σε κλίμακα Ένωσης για τη δεύτερη περίοδο αναφοράς που καθορίζονται στην εκτελεστική απόφαση 2014/132/ΕΕ.
   Άρθρο 2
   Η Ελβετία θα πρέπει να λάβει διορθωτικά μέτρα για το FABEC όσον αφορά τους οικείους στόχους επιδόσεων για τα κύρια πεδία επιδόσεων της χωρητικότητας και της οικονομικής αποδοτικότητας, με βάση την πρόταση που καθορίζεται στο παράρτημα II.
   Άρθρο 3
   Η παρούσα απόφαση απευθύνεται στην Ελβετική Συνομοσπονδία.
   
      Βρυξέλλες, 13 Φεβρουαρίου 2017.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 114 της 30.4.2002, σ. 73.
   
      (2)  ΕΕ L 96 της 31.3.2004, σ. 1.
   
      (3)  ΕΕ L 128 της 9.5.2013, σ. 1.
   
      (4)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).
   
      (5)  Εκτελεστική απόφαση (ΕΕ) 2015/1056 της Επιτροπής, της 30ής Ιουνίου 2015, σχετικά με την ανακολουθία ορισμένων στόχων περιλαμβανόμενων στο εθνικό σχέδιο ή τα σχέδιο λειτουργικού τμήματος εναέριου χώρου που υποβλήθηκε σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε επίπεδο Ένωσης για τη δεύτερη περίοδο αναφοράς, καθώς και σχετικά με τη διατύπωση συστάσεων για την αναθεώρηση των εν λόγω στόχων (ΕΕ L 171 της 2.7.2015, σ. 18).
   
      ΠΑΡΑΡΤΗΜΑ I
      
         Στόχοι επιδόσεων στα κύρια πεδία επιδόσεων της χωρητικότητας και της οικονομικής αποδοτικότητας που περιλαμβάνονται στο εθνικό σχέδιο ή το σχέδιο λειτουργικού τμήματος εναέριου χώρου που υπέβαλε η Ελβετία δυνάμει του κανονισμού (ΕΚ) αριθ. 549/2004, οι οποίοι κρίθηκαν ανεπαρκείς ως προς τους στόχους επιδόσεων σε επίπεδο Ένωσης για τη δεύτερη περίοδο αναφοράς
      
      
         ΚΥΡΙΟ ΠΕΔΙΟ ΕΠΙΔΟΣΕΩΝ ΤΗΣ ΧΩΡΗΤΙΚΟΤΗΤΑΣ
      
      Καθυστέρηση της διαχείρισης της ροής της εναέριας κυκλοφορίας κατά τη διαδρομή σε λεπτά/πτήση
      
                  ΚΡΑΤΟΣ ΜΕΛΟΣ
               
               
                  FAB
               
               
                  ΣΤΟΧΟΣ ΧΩΡΗΤΙΚΟΤΗΤΑΣ ΚΑΤΑ ΤΗ ΔΙΑΔΡΟΜΗ ΤΟΥ FAB
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Βέλγιο/Λουξεμβούργο]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Σύμφωνο (0,43)
               
            
                  
                     [Γαλλία]
                  
               
            
                  
                     [Γερμανία]
                  
               
            
                  
                     [Κάτω Χώρες]
                  
               
            
                  Ελβετία
               
            
         ΚΥΡΙΟ ΠΕΔΙΟ ΕΠΙΔΟΣΕΩΝ ΤΗΣ ΟΙΚΟΝΟΜΙΚΗΣ ΑΠΟΔΟΤΙΚΟΤΗΤΑΣ
      
      Υπόμνημα:
      
                  Επεξήγηση
               
               
                  Αντικείμενο
               
               
                  Μονάδες
               
            
                  Α)
               
               
                  Συνολικό καθορισμένο κόστος κατά τη διαδρομή
               
               
                  (σε ονομαστικές τιμές και σε εθνικό νόμισμα)
               
            
                  Β)
               
               
                  Ποσοστό πληθωρισμού
               
               
                  (%)
               
            
                  Γ)
               
               
                  Δείκτης πληθωρισμού
               
               
                  (100 = 2009)
               
            
                  Δ)
               
               
                  Συνολικό καθορισμένο κόστος κατά τη διαδρομή
               
               
                  (σε πραγματικές τιμές του 2009 και σε εθνικό νόμισμα)
               
            
                  E)
               
               
                  Σύνολο μονάδων εξυπηρέτησης κατά τη διαδρομή
               
               
                  (TSU)
               
            
                  ΣΤ)
               
               
                  Καθορισμένο κόστος μονάδας κατά τη διαδρομή (DUC)
               
               
                  (σε πραγματικές τιμές του 2009 και σε εθνικό νόμισμα)
               
            FAB EC
      
         Ζώνη χρέωσης: Ελβετία — νόμισμα: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  Α)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  Β)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  Γ)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  Δ)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  ΣΤ)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      ΠΑΡΑΡΤΗΜΑ II
      
         ΠΡΟΤΑΣΗ ΔΙΟΡΘΩΤΙΚΩΝ ΜΕΤΡΩΝ
      
      Η ακόλουθη πρόταση διορθωτικών μέτρων στον τομέα της οικονομικής αποδοτικότητας μπορεί να υλοποιηθεί βραχυπρόθεσμα, λαμβανομένων υπόψη των αλληλεξαρτήσεων με τα υπόλοιπα κύρια πεδία επιδόσεων, καθώς και των επενδυτικών δυνατοτήτων.
      Πρόταση διορθωτικών μέτρων:
      Κυκλοφορία: Ήδη τον Ιούλιο του 2015, η Ελβετία αναθεώρησε προς τα άνω, σε σύγκριση με τις πληροφορίες που περιείχε το αρχικό σχέδιο επιδόσεων, την προγραμματιζόμενη κυκλοφορία για την περίοδο αναφοράς 2 (κατά + 3,5 % κατά μέσο όρο), προσαρμόζοντας την πρόγνωση της προγραμματιζόμενης κυκλοφορίας μεταξύ της χαμηλής και της κυκλοφορίας του βασικού σεναρίου STATFOR του Φεβρουαρίου 2015. Ωστόσο, με βάση την πραγματική κυκλοφορία το 2015 και κατά την τελευταία πρόγνωση της STATFOR (Φεβρουάριος του 2016), προτείνεται να αναθεωρηθεί περαιτέρω προς τα άνω η προγραμματιζόμενη κυκλοφορία, ώστε να ληφθούν υπόψη τα πλέον πρόσφατα διαθέσιμα στοιχεία.
      Η προσαρμογή της προγραμματιζόμενης κυκλοφορίας για τα έτη 2018 και 2019 θα έχει ως αποτέλεσμα, παραδείγματος χάρη, η εξέλιξη του καθορισμένου κόστους μονάδας κατά τη διαδρομή στη δεύτερη περίοδο αναφοράς να είναι – 2,3 % ετησίως, η οποία προσεγγίζει περισσότερο την εξέλιξη σε κλίμακα Ένωσης (– 3,3 % ετησίως), και η εξέλιξη του καθορισμένου κόστους μονάδας κατά τη διαδρομή για το σύνολο πρώτης και της δεύτερης περιόδου αναφοράς να είναι – 1,4 % ετησίως, η οποία προσεγγίζει περισσότερο τον στόχο σε κλίμακα Ένωσης (– 1,7 % ετησίως).